8

ISIGIDIMI SAMAXOSA, DECEMBER 1, 1877.

ISICELO KU MADODA OHLANGA.

Mzalwana,—

Ungaba mhlaumbi usel’ usazi ukuba pakati kwetu bantsundu uya unyuka ngoku nyuka umnqweno wokunga singa fumana imfundo ne lizwi lika Tixo. Akulindelekile ukuba side *kuwe* sitete ngokubuleleka kokubako ko mnqweno onjalo, nama tamsanqa esiya kuwa fumana tina bantsundu ukuba ute wona awabuya ngamva, koko wahambela pambili.

Eyona ndawo esifun’ ukuku kangelisa kuyo yile :—Abafundisi base Lovedale ngoku nxamela ukunga tinteli lomnqweno sitete ngawo,—ngokuti balandule indawo kuninzi Iwaba celela ukwamkelwa kwi mfundo ye Institution ekona,—baka indlu, esikolwa ukuba iyakubadla ngapezu kwe ponti ezima waka mahlanu, (£5,000). Kekaloku indlu enjalo *yeyetu,* ebesifanel’ukuti ukuyi vuyela, nokubulela kwetu, sibonakalise ngoku ncedisa ekwa kiweni kwayo.

Asitandabuzi ukuba nawe, Mzalwana, uya kuyibona lonto siyitetayo ngapandle kokuba siku cancisele ngamazwi amaninzi. Apo inteto yetu isingisa kona fanel’ukuba seluyi qonda, sitemba ukuba yoti impendulo yako, ize ilupete oluncedo lufuneka ngoku kulu kangaka, nokuba luyi *mali,* nokuba yi *nkomo,* mhlaumbi *ihashe.* Asiyi kankanyi igusha, nakuba nayo iya kwamkelwa ngovuyo. Kodwa bebenga bangati abo banako bancedise ngentwana ezite putu, ukuze lube nendawana olufeza yona uncedo Iwetu kulo msebenzi ungaka. Ukuze kuqiniseke ukuba oku sikwenzayo asiku’rwebeli okwezetw’ iziqu, oti amagama abo bavumayo ukurola ashicilelwe kwi *Sigidimi Samaxosa,* ize kuxelwe noko bakurolileyo.

Ngomnyaka we 1873, saka savakaliswa esi sicelo sivela kodwa kuba fundisi. Sinosizi ukuba kuma kowetu baba babini, naba tatu kupela, aba pendula nge ponti ngantlanu (£5). Kwatinina ukuze babe mbalwa kangako nje? Kuti sonke tina bantsundu isicelo esinje, besifanele ukusamkela ngovuyo, luti noncedo Iwetu silwenze ngentliziyo ezicacileyo, nezingena mona; saye ukwenjenjalo sibonakalalisa ukubulela kwetu ngama lungelo emfundo esiwa fumeneyo, nasaza kufunyanwa luhlanga. Nokwenzeka kwento enje ngale, kuya kukutaza ngakumbi nangakumbi, abo bacande ilwandle besi zisela lentsikelelo.

PAMBANI J. MZIMBA, *Chairman.*

Lovedale,

*November,* 1877.

JOHN KNOX BOKWE, *Sec. and Treasurer.*

|  |
| --- |
| AMAGAMA ABO BAVUMILEYO UKUROLA |
| Rev. Gwayi Tyamzashe, (1873) | £ 5 | s0 | d0 |
| Jacob Mnqandi, ... ( „ ) |  5 | 0 | 0 |
| Rev. E. Maki wane, |  5 | 0 | 0 |
| ,, P. J. Mzimba,... |  5 | 0 | 0 |
| James Van Rooyen, |  ' 5 | 0 | 0 |
| John Mbane, |  ; ... 5 | 0 | 0 |
| Haihai Maqubela, ... ... (inkabi ye nkomo, or) ... |  5 | 0 | 0 |
| Andries Makuleni, ... |  5 | 0 | 0 |
| Samuel Mzimba, |  5 | 0 | 0 |
| John Knox Bokwe, Zonke incwadi ezi pendula esi sicelo, zo tunyelwa kuJOHN |  5KNOX BOKWE,*Lovedale Institution, Alice.* | 0 | 0 |

Elipepa lishicilelwa E-Lovedale Institution mayela kolokuqala enyangeni.